Μείναμε στο Stella's Beach House οκτώ ημέρες, στις αρχές Ιουλίου. Προσεγμένος χώρος, ωραία τοποθεσία για όσους επιθυμούν ήσυχη διαμονή και ιδιωτικότητα. Πλήρως εξοπλισμένο σπίτι, ήσυχη τοποθεσία, διακριτικοί γείτονες. Η Μαίρη δεν ήταν παρούσα, αλλά φρόντισε να έχουμε όσα πιθανώς θα χρειαζόμαστε, ενώ μας προσφέρθηκαν ένα σωρό φιλέματα για το καλωσόρισμα (το ψυγείο δυσκολεύτηκε πολύ να αδειάσει ). Η παραλία πεντακάθαρη και σχεδόν ιδιωτική ( καθ'όλη τη διάρκεια της παραμονής μας, αφήναμε ομπρέλες αφύλακτα στην ακτή, όπως όλη η γειτονιά, εξ'άλλου, χωρίς κανένα πρόβλημα), όντως βαθαίνει κάπως απότομα, όπως αναφέρεται από την ιδιοκτήτρια, χωρίς όμως αυτό να είναι προβληματικό, εκτός από τις μέρες που φυσάει. Στα συν, ο ήχος των κυμάτων που συνόδευε τον ύπνο μας. Θα ξαναγυρίσουμε οπωσδήποτε!